Document ID: 32001R1252

Komisijas Regula (EK) Nr. 1252/2001
(2001. gada 26. jūnijs),
ar ko groza Regulu (EEK) Nr. 1445/76, kurā ir Lolium perenne L. dažādo šķirņu saraksti
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1971. gada 26. oktobra Regulu (EEK) Nr. 2358/71 par sēklu tirgus kopīgo organizāciju [1], kurā jaunākie grozījumi izdarīti ar Regulu (EK) Nr. 2371/2000 [2], un jo īpaši tās 3. panta 5. punktu,
tā kā:
(1) Komisijas Regulā (EEK) Nr. 1445/76 [3], kurā jaunākie grozījumi izdarīti ar Regulu (EK) Nr. 1389/2000 [4], atbilstīgi noteikumiem, kas pieņemti saskaņā ar Regulas (EEK) Nr. 2358/71 3. pantu, ir lielas izturības vēlo vai vidēji vēlo Lolium perenne L. un zemas dzīvotspējas vidēji vēlo, vidēji agro vai agro Lolium perenne L. šķirņu saraksti.
(2) Kopš Regulas (EEK) Nr. 1445/76 jaunākajiem grozījumiem dažu sertificētu Lolium perenne L. šķirņu sēklas vairs nelaiž tirgū, bet vienlaikus citu sertificētu šķirņu sēklas ir nonākušas tirgū, un tās pirmo reizi pārdos 2001./02. tirgdarbības gadā. Turklāt klasifikācijas kritēriju piemērošana dažām Lolium perenne L. šķirnēm liecina, ka tās iekļaujamas kādā no iepriekš minētajiem sarakstiem. Sakarā ar to būtu attiecīgi jāgroza Regulas (EEK) Nr. 1445/76 pielikumi.
(3) Šajā regulā paredzētie pasākumi saskan ar Sēklu pārvaldības komitejas atzinumu,
IR PIEŅĒMUSI ŠO REGULU.
1. pants
Regulas (EEK) Nr. 1445/76 I un II pielikumu aizstāj ar šīs regulas pielikumiem.
2. pants
Šī regula stājas spēkā 2001. gada 1. jūlijā.
Šī regula uzliek saistības kopumā un ir tieši piemērojama visās dalībvalstīs.
Briselē, 2001. gada 26. jūnijā

Labels: 17
6